钦定古今图书集成/明伦汇编/闺媛典/第163卷 > 吴一介继妻程氏
## 钦定古今图书集成/明伦汇编/闺媛典/第163卷 > 吴一介继妻程氏

按《安庆府志》：“程氏，桐城人，方伯吴一介继妻，封恭人。
介亡，程年二十七，前妻子应宾才三龄，所生子应宠
甫三月。程抚二子，恩勤无异。宾魁南宫，仕至翰林侍
读，进阶，赠一介通奉大夫，封程二品夫人。宠亦以文
学著，二子俱先丧。程年九十二，孀居六十五载。治家
慈而肃，训子弟以礼义。目击孙曾六代共数十人，明”
善方先生传其《节直指》，上于朝，诏旌表。